# Γαλλική κουζίνα

Παρουσίαση πιάτου
Παρουσίαση πιάτου υψηλής κουζίνας
Γαλλικά κρασιά συνοδευτικά σε γαλλικά πιάταΗ **γαλλική κουζίνα** αποτελείται από τις μαγειρικές παραδόσεις και πρακτικές της Γαλλίας.

Αναπτύχθηκε τον 14ο αιώνα από τον Γκιγιόμ Τιρέλ, έναν αυλικό σεφ. Κατά τη διάρκεια αυτής της περιόδου, η γαλλική κουζίνα επηρεάστηκε έντονα από την ιταλική κουζίνα.

Τον 17ο αιώνα, οι σεφ Φρανσουά Πιέρ Λα Βαρέν και Μαρί-Αντουάν Καρέμ τράβηξαν τη γαλλική κουζίνα μακριά από τις ξένες επιρροές της και ανέπτυξαν το δικό της ντόπιο στυλ της Γαλλίας. Το τυρί και το κρασί είναι από τα πιο σημαντικά στην γαλλική κουζίνα.

Η γαλλική κουζίνα έχει θεωρηθεί ότι έχει τις πιο καλαίσθητες και ασυνήθιστες γεύσεις στον κόσμο. Είναι αυτή που αποτέλεσε το σημείο έμπνευσης και αναφοράς και επηρέασε όλες τις κουζίνες παγκοσμίως. Οι σεφ της δίνουν πιο πολύ έμφαση:

* στην χρήση φρέσκων υλικών
* στην λεπτομέρεια για τη γεύση ή τη διακόσμηση του πιάτου και
* στην παρουσίαση του πιάτου.

Το παραδοσιακό πιάτο της Γαλλίας είναι ο κρασάτος κόκορας. Η Γαλλία είναι γνωστή παγκοσμίως για τα καλύτερα κρασιά, τα διάφορα είδη τυριών, τα γλυκά και το ψωμί της. Στα γαλλικά εστιατόρια υπάρχουν τα πιο περίπλοκα μενού.

## Παραδοσιακές Συνταγές

### Κρεμμυδόσουπα

Η κρεμμυδόσουπα είναι από τα πιο νόστιμα γαλλικά πιάτα και από τα πιο χαρακτηριστικά και η φήμη της έχει γίνει γνωστή σε όλη τη Γαλλία. Είναι η "βασίλισσα" όλων των σουπών λόγω της ωραίας της γεύσης. Τη σούπα τη σερβίρουν σε φλιτζάνια ή σε κούπες από πορσελάνη και από πάνω τοποθετείται μια μεγάλη ψητή μπαγκέτα ψωμιού και είναι σκεπασμένη με λιωμένο τυρί.

### Κασουλέ

Το κασουλέ είναι ένα βαρύ φαγητό και φτιάχνεται κυρίως από κρέας πάπιας ή χοιρινά λουκάνικα και συνοδεύεται με άσπρα φασόλια. Είναι το κατάλληλο πιάτο για να σε ανακουφίσει από το κρύο αλλά και την πείνα. Το όνομά του το πήρε από το πήλινο σκεύος, όπου μαγειρευόταν έτσι από την αρχή.

### Μπουγιαμπέσα

Η μπουγιαμπέσα είναι ένα είδος ψαρόσουπας και είναι ένα από τα πιο νόστιμα πιάτα για αυτούς που λατρεύουν τα θαλασσινά. Έχει αρκετό σαφράν και είναι το σήμα κατατεθέν της Μασσαλίας.

Περιλαμβάνει 4 διαφορετικά είδη ψαριού και θαλασσινών και ντομάτα. Τα μυρωδικά και μπαχαρικά του όπως το σαφράν, το πράσο, η δάφνη και το σκόρδο δίνουν υπέροχη μυρωδιά. Συνήθως συμπεριλαμβάνει μπακαλιάρο, μύδια, γαρίδες, λυθρίνι, αχιβάδες, πεσκαντρίτσα και άλλα.

### Ρατατούιγ

Γαλλικό μπριάμ
Είναι το δικό μας αντίστοιχο μπριάμ και στη Γαλλία είναι ένα από τα δημοφιλέστερα πιάτα χάρη στην ταινία κινούμενων σχεδίων *Ο Ρατατούης.*

Είναι ένα εύκολο και νόστιμο πιάτο το οποίο κυρίως φτιάχνεται στην Νότια Γαλλία. Για να φτιαχτεί αυτό το φαγητό χρειάζεται: ντομάτα, μελιτζάνα, κρεμμύδι, φρέσκα μυρωδικά, πιπεριά, κολοκύθι, αρκετό σκόρδο και ελαιόλαδο. Όλα πρέπει να είναι κομμένα σε μεγάλα κομμάτια και τοποθετημένα ανά στρώσεις.

### Κόκορας κρασάτος

Ο κόκορας κρασάτος είναι το παραδοσιακό πιάτο της Γαλλίας. Είναι γνωστό σε όλη τη Γαλλία αλλά και την Αμερική από την γνώστη μαγείρισσα Τζούλια Τσάιλντ από το *Mastering the Art of French Cooking*. Συνήθως φτιάχνεται με κόκορα αλλά, επειδή είναι δύσκολο να βρεθεί στην αγορά, φτιάχνεται και με κοτόπουλο. Το κρέας μαγειρεύεται μέσα σε κόκκινο κρασί μαζί με ζωμό κρέατος, μπέικον και βούτυρο.

## Γαλλικά τυριά

Η Γαλλία έχει πάνω από 400 είδη τυριών και τα ακόλουθα είναι τα πιο γνωστά:

* roquefort (ροκφόρ)
* bleu d' auvergne
* bleu des causses
* bleu de gex
* fourme d' ambert
* sainte-maure de touraine
* valencay
* crottin de chaviqnol
* chabichou du poitou
* l' epoisses de bourgogne
* la chaource
* le lanqres
* le livarot
* le mont d' or
* le pont l' eveque
* picodon (πικοντόν)
* pelargon
* rocamadour
* neufchâtel
* maroilles
* banon
* pouligny saint-pierre
* cabécou du périgord
* chevrotin des aravis
* selles-sur-cher
* brocciu
* beaufort
* comte
* l' ossau-itari
* la tome des bauges
* le cantal
* abundance
* reblochon de savoie
* mâconnais
* saint-nectaire
* mimolette
* salers
* brie
* camembert
* camembert le rustique
* voluptueuse afrodite
* vieux lille

## Γαλλικά γλυκά

Μερικά από τα πιο γνωστά γλυκά της γαλλικής κουζίνας είναι τα ακόλουθα:

* Μακαρόν
* Tarte Tatin
* Εκλέρ
* Paris Brest
* Πτι φουρ
* Προφιτερόλ
* Σου αλά κρεμ
* Κρεμ μπρουλέ
* Tarte au citron
* Μιλφέιγ
* Κρουασάν
* Τάρτες φρούτων
* Κρέπα

## Γαλλικά Πιάτα

### Ορεκτικά

* Βασιλικός Σολομός
* Κρεμώδης Σούπα
* Κρέας με πράσινους σπόρους μουστάρδας και πράσινα κρεμμύδια σε χυμό πάπιας
* Τοστ στο τηγάνι

### Κύρια Πιάτα

* Κρέας με λαχανικά
* Μπριζόλα με τηγανιτές πατάτες
* Μπαγκέτα
* Τυριά

### Γλυκά

* Γκαλερί
* Μιλφειγ
* Μακαρον
* Εκλερ

* Τάρτα με φρούτα
* Σουφλέ Σοκολάτας
* Κρέπα
* Παγωτό σοκολάτα-βανίλια

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Γαλλική κουζίνα στο Wikimedia Commons